PIEGĀDĀTĀJU APSPRIEDES ZIŅOJUMS
ID Nr. KEM 2026/1.1
iepirkumā “Izvērtējums par kodolenerģijas attīstības iespējām Latvijas Republikā”
ID Nr. KEM 2026/1
Rīgā, 2026.gada 20. februārī
	Pasūtītājs
	  Klimata un enerģētikas ministrija
Adrese: Latgales iela 165, Rīga, LV-1019
Reģistrācijas numurs: 90000017078
Pasūtītāja pircēja profils EIS: https://www.eis.gov.lv/EKEIS/Supplier/Organizer/22367

	Kontaktpersona
	Pasūtītāja kontaktpersonas:
· Valsts vides dienesta Administratīvā departamenta Saimniecības daļas Iepirkumu speciālists (jurists) Aleksandrs Ruskulis, tālrunis +371 67084222 vai +371 20239882, e-pasts: aleksandrs.ruskulis@vvd.gov.lv 

Darba laiks: Pirmdiena no plkst. 8:30 līdz 18:00, otrdiena – ceturtdiena no 8:30 līdz 17:00, piektdiena no 8:30 līdz 16:00

	Iepirkuma priekšmets
	Izvērtējums par kodolenerģijas attīstības iespējām Latvijas Republikā 
· CPV	kods:	73200000-4 (Pētniecības un izstrādes konsultāciju pakalpojumi)

	Līguma izpildes maksimālais termiņš
	12 (divpadsmit) kalendārie mēneši no līguma stāšanās spēkā brīža

	Apspriedes tiesiskais pamatojums
	Publisko iepirkumu likuma 18.panta otrā daļa

	Apspriedes mērķis
	Nodrošināt piegādātāju iespējas iepazīties ar plānotā iepirkuma būtiskajiem noteikumiem un saņemt piegādātāju komentārus un priekšlikumus iepirkuma dokumentācijas pilnveidei, kā arī veicināt konkurenci.

	Apspriedes forma un termiņš
	Piegādātājiem bija iespēja saskaņā ar https://www.eis.gov.lv/EKEIS/Procurement/Documents/164397 publicētajiem dokumentiem iesniegt komentārus un priekšlikumus, nosūtot tos uz e-pasta adresi aleksandrs.ruskulis@vvd.gov.lv līdz 2026. gada 10. februārim, plkst. 00.00.

	Apspriedes
publicēšanas datums
	· Elektronisko iepirkumu sistēmā https://www.eis.gov.lv/EKEIS/Procurement/Documents/164397 - 26.01.2026.; 
· Iepirkumu uzraudzības biroja mājas lapā https://eformsb.pvs.iub.gov.lv/show/1a55f4f9-1d22-4f41-90bf-2905a39321cd – 26.01.2026.

	Apspriedes dalībnieki
	Skaits – 7 (septiņi).
Apspriedes dalībnieki, kuri iesnieguši komentārus un priekšlikumus rakstiski:
1. “TECOS” UAB (Lietuva)
2. SIA “KPMG Baltics” (Latvija)
3. Castletown law (Lielbritānija)
4. White&Case/COBALT Latvija (starptautisks/Latvija)
5. SIA “Ernst&Young Baltic” (Latvija)
6. SIA “Enviroprojekts” (Latvija)
7. SIA “Civitta Latvija” (Latvija)
Piegādātāju komentāri un priekšlikumi (sk.pielikumu).

	Pasūtītāja galvenie secinājumi
	Piegādātājiem ir interese par Pasūtītāja organizējamo iepirkumu “Izvērtējums par kodolenerģijas attīstības iespējām Latvijas Republikā”.
Izvērtējot apspriedes laikā saņemtos piegādātāja komentārus un priekšlikumus, konstatēta nepieciešamība precizēt un uzlabot iepirkuma dokumentācijas nebūtiskas prasības, kas nesašaurina konkurenci, tāpēc atkārtota apspriede nav nepieciešama.
Iepirkuma komisija pieņem lēmumu, ka apspriede ir notikusi un pabeigta.



Pielikumā: Piegādātāju komentāri un priekšlikumi un iepirkuma komisijas vērtējums.


Komisijas priekšsēdētāja				Līga Rozentāle

Komisijas priekšsēdētājas vietniece			Indra Niedrīte

Komisijas loceklis					Aleksandrs Ruskulis

Komisijas loceklis					Inga Ļeonova

Komisijas loceklis					Kristīne Kedo

Pielikums apspriedes ziņojumam
Piegādātāju komentāri un priekšlikumi un iepirkuma komisijas vērtējums
	N.p.k.
	Komentārs/priekšlikums
	Iepirkuma komisijas vērtējums 

	“TECOS” UAB (Lietuva)

	1.
	Šis projekts ir ļoti nozīmīgs, tam ir ļoti saspringts darba grafiks un tā īstenošanai nepieciešama augsta līmeņa speciālistu kvalifikācija. Lai piesaistītu ekspertus ar starptautisku pieredzi, mēs ierosinām atļaut, ka visa saziņa ar pasūtītāju un iesniedzamie materiāli (e-pasti, sanāksmes, prezentācijas, starpziņojumi) tiek sagatavoti vienā valodā — latviešu vai angļu — atkarībā no pretendenta, kurš iepirkuma rezultātā iegūs tiesības noslēgt līgumu. Tikai gala ziņojums būtu iesniedzams divās — latviešu un angļu valodās.
	Šobrīd prasām nodevumus tikai latviešu valodā, ar nosacījumu, ka atsevišķi nodevumi var tikt papildus iesniegti arī angļu valodā, par to vienojoties ar Pasūtītāju. Ievērojot Valsts valodas likumu, šo prasību nemainām.

	SIA “KPMG Baltics” (Latvija)

	2.
	Tehniskā specifikācija, 1.4. punkts: Lūdzam precizēt, vai projekta sākumā Pasūtītājs sniegs informāciju par pamata potenciālajām kodolenerģijas spēkstacijas lokācijām. Gadījumā, ja netiek paredzēts, ka šāda informācija tiks sniegta, tad lūdzam norādīt, cik precīzu lokāciju izvēli sagaida Pasūtītājs.
	No Pasūtītāja puses informācija par potenciālajām kodolenerģijas spēkstacijas lokācijām netiks sniegta. Lokāciju izvēle un pamatojums ir pakalpojuma sastāvdaļa, kuru pretendentam jāveic balstoties visaptverošā juridisko, tehnisko, dabas un ekonomisko faktoru analīzes ietvaros.

	3.
	Kvalifikācijas prasības, 3.2. punkts: Lūdzam precizēt, vai Pretendenta pieredzi drīkst apliecināt tikai ar rekomendācijas vēstuli, vai arī par atbilstošu pierādījumu tiktu uzskatīts arī pieņemšanas-nodošanas akts.
	Var tikt uzskatīts arī pieņemšanas-nodošanas akts, kas apliecina kvalitatīvi izpildītu pakalpojumu.

	4.
	Kvalifikācijas prasības, 3.5. punkts: Lai paplašinātu pretendentu loku un samazinātu potenciālās pakalpojuma izmaksas, aicinām nedaudz koriģēt attiecīgās izglītības prasības, nosakot, ka pietiek ar bakalaura grādu, vai arī aizstāt prasību par maģistra grādu ar starptautiski atzītu finanšu vai ekonomikas nozares kvalifikāciju (piemēram, ACCA vai CFA), kas praksē ir pielīdzināma maģistra līmenim.
	Papildinātas izglītības prasības ar “vai ekvivalents” visiem ekspertiem, ņemot vērā, ka potenciāli var piedalīties arī ārvalstu eksperti.

	5.

	Vērtēšanas kritēriji: Lai arī apspriedes ietvaros netika sniegta informācija par plānotajiem vērtēšanas kritērijiem, aicinām Pasūtītāju paredzēt, ka lielāko daļu no gala vērtējuma veido tieši piedāvājuma kvalitātes un potenciāli arī pieredzes kritēriji, nevis cenas kritērijs. Mūsu skatījumā šāda mēroga projektos, kur ir noteikti jāiesaistās arī ārvalstu ekspertiem, ir būtiski, ka Pasūtītājs izvēlas patiesi uzticamu un kvalitatīvu Piegādātāju un risinājumu, kas ļauj nonākt līdz augstas kvalitātes un augstas pievienotās vērtības rezultāta.
	Iepirkumu plānots vērtēt kvalitatīvi, nosakot pieredzes kritērijus, kas dod papildus punktus Pretendentam ar augstāku kvalifikāciju un lielāku pieredzi noteiktās ar pakalpojuma izpildi saistītajās jomās.

	Castletown law (Lielbritānija)

	6.
	1. Atsauce: Kvalifikācijas prasības KEM 2026
2. Šajā dokumentā ir skaidri noteikts, ka uzdevumu izpildei ir nepieciešama starpdisciplināra komanda, kas nozīmē, ka pašreizējā redakcijā, ja uzdevumi netiek sadalīti atsevišķās disciplīnās, viena organizācija nespēs izpildīt visas prasības.

	Nolikumā paredzēts, ka var piedalīties arī piegādātāju apvienība. Atsevišķās daļās to nav plānots dalīt, lai nodrošinātu savstarpēji saistīto izvērtējumu sasaisti un iesaistīto ekspertu koordināciju.

	7.
	Atsauce: Tehniskā specifikācija KEM 2026
Šajā dokumentā ir aprakstīti darba uzdevumi, kas aptver vairākas disciplīnas (tehniskās, juridiskās, vides, sociālās, finanšu un ekonomiskās).
Pamatojoties uz mūsu pieredzi, uzskatām, ka uzdevumi būtu sadalāmi atsevišķos iepirkumos šādi:
1.1 un 1.2 (juridiskie)
1.3, 1.4 un 1.5 (tehniskie)
1.6, 1.7, 1.8 un 1.9 (tehniskie)
1.10 (ekonomiskais)
Tāpat mēs ierosinām pārskatīt kopējo izpildes grafiku (5. sadaļa) šādi:
Detalizēts darba plāns: 1. mēneša beigas
1.1 un 1.2 (juridiskie): 7. mēneša beigas
1.3, 1.4 un 1.5 (tehniskie): 10. mēneša beigas
1.6, 1.7, 1.8 un 1.9 (tehniskie): 13. mēneša beigas
1.10 (ekonomiskais): 15. mēneša beigas
	

Iepirkumu nav plānots dalīt atsevišķos iepirkumos, ir paredzēta iespēja Pretendentam veidot piegādātāju apvienību.







Pakalpojuma izpildes laika grafiks ir koriģēts, pagarinot kopējo līguma izpildi no 12 uz 15 mēnešiem, kā arī 2.-5.nodevumu iesniegšanas termiņus.

	White&Case/COBALT Latvija (starptautisks/Latvija)

	8.
	3. Tehniskā specifikācija (1. pielikums) – Komentāri un ieteikumi

Darba valoda: Mēs saprotam, ka saskaņā ar Latvijas likumiem priekšlikumi jāiesniedz latviešu valodā. Tomēr mēs ierosinām darbus veikt angļu valodā un tikai galīgās dokumentu versijas iesniegt Ministrijai angļu valodā, lai atvieglotu darbu un izvairītos no nevajadzīgām tulkošanas izmaksām.
RfPapjoms un struktūra: Kodolenerģijas attīstības iespēju izvērtējuma ziņojumā Latvijā paredzēts apskatīt tādus jautājumus kā normatīvais regulējums, kodoldrošība un radiācijas drošība, fiziskā aizsardzība (kodolenerģijas drošība), enerģijas tīkls, darbaspēka attīstība, vides aizsardzība (tehniskā perspektīva), radioaktīvo atkritumu uzglabāšana un iznīcināšana, sabiedriskā apspriešana un līdzdalība. Līdz ar to nepieciešama dažādu speciālistu sadarbība: juristi, kodoldrošības eksperti, elektroinženieri, vides eksperti, sabiedriskās līdzdalības eksperti un ekonomisti

Mēs ierosinām divas alternatīvas:
Sagatavot atsevišķus RfPkatram speciālistu veidam, t.i., juridiskais apjoms (1.1 un 1.2), inženiertehniskais/tehniskais apjoms (1.3 līdz 1.8), komunikāciju apjoms (1.9), ekonomiskais apjoms (1.10).
Sagatavot vienu kopēju RfPar dažādām identificētām darba jomām (daļām) vai iepirkuma daļām (nošķirot specializācijas) un ļaut iepirkuma kandidātiem izvēlēties, uz kuru no darba jomām kandidāti vēlas pieteikties atsevišķi vai ar apakšuzņēmējiem. 

Visbeidzot, mēs saprotam, ka tiek gaidīti arī projektu vadības pakalpojumi; tos varētu uzskatīt par atsevišķu darba jomu vai alternatīvi katru darba jomu varētu atsevišķi koordinēt noteikts projekta vadītājs.

Esošā normatīvā regulējuma novērtējums un priekšlikumi kodolenerģijas attīstības tiesiskā regulējuma uzlabošanai un atbilstībai: tā kā šī darba joma aptvers tikai likumus un normatīvo regulējumu, tehniskie jautājumi, piemēram, radiācijas aizsardzība, ārkārtas gatavība,pētniecība un attīstība, nav iekļaujami. Tāpat jārisina tikai tie jautājumi, kas netiks apskatīti citās darba jomās (piemēram, sadaļā “1.2 Kodolenerģijas drošības un radiācijas drošības novērtējums”).
Laika grafiks: Detalizēts darba plāns jāizstrādā 2 (divu) mēnešu laikā –nevis 1 (viena) mēneša laikā –no vienošanās par darba izpildi noslēgšanas dienas. Tas prasīs arī tikšanās, lai skaidri saprastu sagaidāmos rezultātus un vienotos par pieeju. Juridiskajam apjomam jāilgst 4 (četri) mēneši no vienošanās par darba izpildi noslēgšanas dienas.
4. 
	

Šobrīd prasām nodevumus tikai latviešu valodā, ar nosacījumu, ka atsevišķi nodevumi var tikt papildus iesniegti arī angļu valodā, par to vienojoties ar Pasūtītāju. Ievērojot Valsts valodas likumu, šo prasību nemainām.







Iepirkumu nav plānots dalīt atsevišķos iepirkumos (atsevišķi RfP) vai atsevišķās lotēs, ir paredzēta iespēja Pretendentam veidot piegādātāju apvienību.





Attiecībā uz projektu vadības pakalpojumu, ir paredzēts, ka atsevišķs eksperts koordinētu visu iesaistīto ekspertu darbu un nodrošinātu komunikāciju ar Pasūtītāju.

Esošā normatīvā regulējuma novērtējumā un priekšlikumos kodolenerģijas attīstības tiesiskā regulējuma uzlabošanā un atbilstībā jāiekļauj visa veida jautājumu analīze, tai skaitā arī regulējums tādiem jautājumiem kā radiācijas aizsardzība, ārkārtas gatavība, pētniecība un attīstība. Savukārt sadaļā 1.2. vērtējama esošā institucionālā kapacitāte, sagatavojot konkrētus priekšlikumus uzlabojumiem sasaistē ar 1.1.sadaļā identificētajiem tiesiskā regulējuma priekšlikumiem.

Pakalpojuma izpildes laika grafiks ir koriģēts, pagarinot kopējo līguma izpildi no 12 uz 15 mēnešiem, kā arī 2.-5.nodevumu iesniegšanas termiņus.

	SIA “Ernst&Young Baltic” (Latvija)

	9.
	5. Darba uzdevuma tvērums: 
EY ieskatā, darba uzdevuma 1.10. punkts (Kodolenerģijas ieviešanas iespēju Latvijā izmaksu un ieguvumu analīze (CBA)) un 3. punkta (Nodevumi) 4. apakšpunkts būtu jāpaplašina, papildus ietverot risku sadales mehānismu analīzi, kā arī sākotnējo novērtējumu par iespējamo valsts atbalstu. 
Specifikācija paredz potenciālās AES atrašanās vietu izvērtējumu un fiziskās aizsardzības/kiberdrošības aspektus, taču nav skaidrs, vai izvērtējums notiks, balstoties uz konkrētām iepriekš noteiktām potenciālām vietām, piemēram, tām, kas minētas 2010. gada AS “Latvenergo” konceptuālajā pētījumā “Atomelektrostacijas būve Latvijā”. Tāpat nav noteikts, kādā slepenības/konfidencialitātes režīmā izvērtējami fiziskās aizsardzības/ kiberdrošības aspekti.
	
Darba uzdevuma 1.10. punkts un Nodevumu 4.apakšpunkts ir papildināts ar prasību izstrādāt risku sadales mehānismu analīzi, valsts atbalsta sākotnējais novērtējums netiks iekļauts, jo tāds nav paredzēts.
No Pasūtītāja puses informācija par potenciālajām kodolenerģijas spēkstacijas lokācijām netiks sniegta. Lokāciju izvēle un pamatojums ir pakalpojuma sastāvdaļa, kuru pretendentam jāveic balstoties visaptverošā juridisko, tehnisko, dabas un ekonomisko faktoru analīzes ietvaros.
Attiecībā uz slepenības/konfidencialitātes režīmu, piekļuve ierobežotas pieejamības informācijai tiks nodrošināta saskaņā ar Informācijas atklātības likuma 16. panta nosacījumiem.

	10.

	Ekspertu pieredze 

 Pašreiz definētie pieredzes kritēriji vairākām lomām ir pārāk vispārīgi un balstīti uz īsu atskaites periodu, tādēļ pastāv risks, ka piedāvātā projekta komanda nebūs pietiekami pieredzējusi šāda veida izvērtējuma veikšanā. Piemēram, projekta vadītājam nav skaidri noteikta pieredze kodolenerģijas projektu īstenošanā; ekonomistam pietiek ar izmaksu un ieguvumu analīzes projektiem enerģētikā bez kodolkomponentes; kritērijs par kodoldrošības eksperta “publikācijām” negarantē praktisku licencēšanas pieredzi. Tāpat elektroinženierim un vides ekspertam nav noteikta obligāta pieredze kodolenerģijas projektu jomā. 

EY ieskatā kvalifikācijas prasības būtu jāpastiprina šādām lomām: 
1) Projekta vadītājs 
· augstākā izglītība (maģistra grāds) tiesību zinātnēs, ekonomikā, inženierzinātnēs vai līdzvērtīgās zinātnēs; 
· vadījis vismaz divus (2) starptautiskus analītiskus projektus, tostarp vienu (1) izmaksu un ieguvumu analīzi (CBA) lielam infrastruktūras projektam; 
· vadījis vismaz divus (2) starptautiskus uzdevumus kodolenerģijas jomā, aptverot finanšu, ekonomiskos un valsts atbalsta apsvērumus. 

2) Kodoldrošības eksperts 
· augstākā izglītība (bakalaura grāds) enerģētikā, inženierzinātnēs vai radniecīgā nozarē; 
· padziļinātas zināšanas kodoldrošības analīzē un/vai normatīvās atbilstības nodrošināšanā, ar būtisku pieredzi kodolprojektu atbalstā visā to dzīves ciklā; 
· padziļināta izpratne par reaktoru tehnoloģijām (lieljaudas reaktori, SMR — mazie modulārie reaktori, pētniecības reaktori), kā arī par kodoldegvielas ciklu un atkritumu apsaimniekošanu; 
• pieredze vismaz divu kodolprojektu līgumu izpildē minētajā jomā. 

3) Elektroenerģijas inženiertehnisko jautājumu eksperts 
· augstākā izglītība (bakalaura grāds) elektrotehnikā, elektroenerģētikas sistēmu inženierijā, enerģētikas sistēmu inženierijā vai radniecīgās zinātnēs; 
· pieredze elektroenerģijas sistēmu plānošanā un/vai integrācijā elektrotīklā vai darbā ar lielas jaudas ģenerācijas objektiem; 
· izpratne par elektrotīkla kodeksa prasībām, kas attiecas uz kodoliekārtām; 
· piedalījies vismaz divu (2) kodolprojektu līgumu izpildē, kuru ietvaros izstrādāti inženiertehniskie risinājumi elektroenerģētikas jomā. 

4) Vides eksperts 
5) augstākā izglītība (bakalaura grāds) vides zinātnēs, dabaszinātnēs vai radniecīgās zinātnēs; 
6) padziļinātas zināšanas ietekmes uz vidi novērtēšanā, atbilstoši starptautiskajām vadlīnijām; 
7) pieredze vides regulējuma piemērošanā lielapjoma infrastruktūras un būvniecības projektos, īpaši kodolprojektos; 
8) piedalījies vismaz divu (2) kodolprojektu līgumu izpildē, kuru ietvaros veikti vides pētījumi. 

5) Ekonomists 
· augstākā izglītība (bakalaura grāds) ekonomikā vai radniecīgās zinātnēs; 
· vismaz 10 gadu pieredze lielapjoma infrastruktūras un enerģētikas projektos; 
· piedalījies vismaz divu (2) līgumu izpildē, kuru ietvaros veicis izmaksu un ieguvumu analīzi (CBA) enerģētikas projektiem; 
· piedalījies vismaz divos (2) starptautiskos uzdevumos kodolenerģijas jomā, aptverot finanšu, ekonomiskos un valsts atbalsta apsvērumus. 

	

Iepirkumu plānots vērtēt kvalitatīvi, nosakot pieredzes kritērijus, kas dod papildus punktus Pretendentam ar augstāku kvalifikāciju un lielāku pieredzi noteiktās ar pakalpojuma izpildi saistītajās jomās.





Prasības ekspertiem izvērtētas, ņemot vērā visus apspriedē saņemtos priekšlikumus un nav precizētas, jo papildus ir sagatavoti vērtēšanas kritēriji, kas balstīti uz pretendenta un eksperta kvalifikāciju.

	SIA “Civitta Latvija”

	11.
	Ņemot vērā, ka kodolenerģijas kompetence Latvijā ir ierobežota, būs nepieciešams piesaistīt starptautiskus speciālistus un/vai uzņēmumus. Līdz ar to, lūdzam iepirkuma ietvaros publicēt informāciju, iekļaut iespēju iesniegt piedāvājumu, kā arī pētījuma nodevumus arī angļu valodā
	Visa iepirkuma dokumentācija būs pieejama arī angļu valodā un informācija par iepirkumu publicēta arī TED portālā. Vienlaikus piedāvājuma un nodevumu iesniegšana paredzēta tikai latviešu valodā, ar nosacījumu, ka atsevišķi nodevumi var tikt papildus iesniegti arī angļu valodā, par to vienojoties ar Pasūtītāju. Ievērojot Valsts valodas likumu, šo prasību nemainām.

	12.
	Pašreizējā redakcijā (3.2. punktā) esošās prasības pieļauj pieredzi vispārīgā "enerģētikas politikā", taču kodolenerģijas ietvars prasa specializētu kompetenci. Līdz ar to, ierosinām piedāvājumu izvērtēšanas procesā izmantot saimnieciski visizdevīgākā piedāvājuma kritērijus, ņemot vērā cenu, uzdevuma izpratni, pakalpojumu sniedzēja un personāla (papildu) pieredzi. Tāpat ierosinām nolikuma 3.2. punktā noteikt prasību pēc pieredzes projektā, kas ir tieši saistīts ar kodolenerģiju.
	Iepirkumu plānots vērtēt kvalitatīvi, nosakot pieredzes kritērijus, kas dod papildus punktus Pretendentam ar augstāku kvalifikāciju un lielāku pieredzi noteiktās ar pakalpojuma izpildi saistītajās jomās.


	13.
	Vai Latvijā tiek plānots ieviest centralizēto siltumapgādi ar kodolsiltuma ražošanu (urban heating using nuclear energy), līdzīgi kā tas tiek plānots citās Ziemeļvalstīs (piemēram, Somijā, Zviedrijā)? Vai šobrīd pastāv vai tiek plānota nacionāla politika saistībā ar šādām tehnoloģijām?
	Šobrīd Latvijas Enerģētikas stratēģijā 2050.gadam noteikts, ka lai arī lielāks uzsvars nosakāms atjaunīgajai enerģijai, ņemot vērā kodolenerģijas nozares būtisko tehnoloģisko attīstību, nepieciešamas turpināt attīstīt normatīvā regulējuma bāzi un vērtēt to kā potenciālu alternatīvu tehnoloģiju kopējā elektroenerģijas ražošanas portfelī. Vienlaikus, jebkāda veida pasākumi un nacionālā politika kodolenerģijas jomā tiks izstrādāta tikai pēc šī pētījuma noslēguma, pamatojoties uz detalizētā analīzē balstītiem secinājumiem.

	14.
	Vai Latvijas nacionālajā enerģētikas politikā ir plānots noteikt konkrētus kodolenerģijas jaudas mērķus un prognozēto saražotās elektroenerģijas apjomu?
	

	15.
	Ierosinām Tehniskās specifikācijas 2. sadaļā skaidri iekļaut kodoldrošības pasākumu (nuclear safeguards) pasākumus.
	Papildināts Tehniskās specifikācijas 2.2. punkts, iekļaujot prasību izvērtējumu ar ieteikumiem VVD RDC kapacitātes stiprināšanai vai institucionālā ietvara pilnveidošanai papildināt ar priekšlikumiem kodoldrošības pasākumiem.

	16.
	Lai būtu skaidrs uzdevuma tvērums, lūdzam precizēt Tehniskās specifikācijas 3. nodevuma ietvaros veicamā ģeogrāfiskās atrašanās vietas izvērtējuma detalizāciju.
	Izvērtējuma detalizācija ir noteikta Tehniskās specifikācijas 2.4. apakšpunktā un ir skatāma kontekstā ar pārējo ietekmējošo faktoru analīzes rezultātiem, tajā skaitā arī kodolenerģijas ražošanas tehnoloģiju, elektrotīklu pieejamības un attīstības, kā arī potenciālo vides ietekmju izvērtējuma rezultātiem.

	SIA “Enviroprojekts” (Latvija)

	Priekšlikumi Nr. 1 par “Atlases prasības un iesniedzamie dokumenti”


	Nr.
	Pasūtītāja izvirzītā prasība pretendentam
	Pretendentam jāiesniedz šādi
dokumenti
	Priekšlikumi
	Iepirkuma komisijas vērtējums

	Prasības attiecībā uz pretendenta tehniskajām un profesionālajām spējām
	
	

	Pretendents (viens vai vairāki no piegādātāju apvienības vai personālsabiedrības biedriem, ja pretendents ir piegādātāju apvienība vai personālsabiedrība) iepriekšējos 3 (trīs) gados (2023, 2024, 2025), kā arī 2026. gadā līdz piedāvājuma iesniegšanas dienai atbilst šādām prasībām:
	Ņemot vērā iepirkuma priekšmeta specifiku — “kodolenerģijas attīstības iespējas” — un šādas pieredzes ierobežoto pieejamību Latvijā un Baltijas valstīs, tiek ierosināts palielināt prasītās pieredzes periodu no 3 līdz 10 gadiem, lai nepamatoti neierobežotu Latvijas komersantu iespējas piedalīties iepirkumā.
Latvijā un Baltijā pieredze šādos objektos ir 10-12 gadus
sena,  laikā  kad  Salaspilī  tika  gatavoti  dokumenti
kodolreaktora likvidācijai un Lietuvā Ignalinas AES slēgšanai.
	Šī izvērtējuma virsmērķis ir nodrošināt visaptverošu, uz datiem balstītu analīzi, kas kalpotu par pamatu politikas veidošanai un lēmumu pieņemšanai par mazo modulāro reaktoru (SMR) kodolenerģijas attīstību Latvijā. Ņemot vērā, ka tās ir jaunas tehnoloģijas, kuru komercializācija ir aktualizējusies pēdējo 5-7 gadu laikā, nav pamatoti palielināt pieredzes periodu uz laiku līdz 10 gadiem.

	3.2.
	Pretendents ir veicis vismaz 1 (vienu) enerģētikas vai kodolenerģijas politikas, drošības vai regulatīvo analīzi.
	3.2.1. Informācija par pretendenta pieredzi apliecinošiem līgumiem (5.pielikums)
Par pieredzes apliecinošu līgumu pievieno pasūtītāja pozitīvu atsauksmi. Pievienotajai atsauksmei jāatspoguļo visa informācija par 3.2. punktā norādīto pieredzes prasību. Pretendenta apliecinājums  tiks  uzskatīts  par
nepietiekošu dokumentu.
	Pieredzes	prasībās	nepieciešams	ietvert atrunu/skaidrojumu, lai nepārprotami būtu noteikts, ka par derīgu tiks atzīta arī tāda pieredze, kuras ietvaros ir veikta uzskaitīto politikas plānošanas dokumentu stratēģiskās ietekmes uz vidi novērtējuma (SIVN) analīze, jo šī analīze pēc savas būtības ietver arī regulatīvo analīzi. Paplašinot dalībnieku loku tiks rasta iespēja makslīgi nesašaurināt Pretendentu loku.
	Stratēģiskais ietekmes uz vidi novērtējums ir daļa no politikas plānošanas procesa, tāpēc pieredzes prasībās nav plānots ietvert šādu atrunu.

	Prasības attiecībā uz pretendenta līguma izpildes personāla (iesaistīto speciālistu) tehniskajām un profesionālajām spējām
	Priekšlikumi
	

	3.7.
	kodoldrošības eksperts, kurš atbilst šādām prasībām:
· augstākā izglītība (bakalaura grāds) enerģētikā, fizikā vai vides un līdzvērtīgās zinātnēs;
· ir piedalījies vismaz 2 (divu) līgumu, kuru
ietvaros ir veikti pētījumi kodolenerģētikas jomā un/vai kuru ietvaros ir veiktas vismaz 2 (divas) publikācijas kodolenerģētikas jomā
	3.7.1. Pretendents iesniedz šādu informāciju un dokumentus latviešu valodā vai, ja dokumenti ir citā valodā, to apliecinātus tulkojumus:
· izglītību	apliecinošo	dokumentu
kopijas;
speciālista aizpildīts un parakstīts CV saskaņā ar CV veidni (7.pielikums), kurā norādīta vērtēšanas kritērijiem atbilstoša pieredze un laiks, kurā veikta izpēte;
·  speciālista parakstīts apliecinājums par dalību līguma izpildē konkrētajā pozīcijā, ja pretendents iepirkuma rezultātā iegūs līguma slēgšanas tiesības.
	Ņemot vērā iepirkuma priekšmetu sarežģītību, nav pieļaujama bakalaura dalībā šādā ekspertīzē, jo tikai ilgos gados iegūta pieredze var nodrošināt kvalitatīva
dokumenta izstrādi, kā arī būtiski paplašinot izglītības jomas var rasties maldīgs priekšstats, ka šo uzdevumu var veikt arī citu jomu eksperti, līdz arto piedāvājam sekojošu redakciju:
“Doktora un/vai Maģistra grāds kodolfizikā vai kodolreaktoru fizikā. Pēdējo 12 (divpadsmit) gadu laikā piedalījies vismaz 2 (divos) pētījumos (līgumos) enerģētikas jomā. Ir vismaz 1 (viena) publikācija enerģētikas jomā, kas indeksēta Scopus un/vai Web of Science datubāzēs. Ir pieredze risku analīzē un risku
vadībā rūpnieciskos objektos.
	Šī izvērtējuma virsmērķis ir nodrošināt visaptverošu, uz datiem balstītu analīzi, kas kalpotu par pamatu politikas veidošanai un lēmumu pieņemšanai par mazo modulāro reaktoru (SMR) kodolenerģijas attīstību Latvijā. Ņemot vērā, ka tās ir jaunas tehnoloģijas, kuru komercializācija ir aktualizējusies pēdējo 5-7 gadu laikā, nav pamatoti palielināt pieredzes periodu uz laiku līdz 12 gadiem

	3.8.
	Jauns speciālists – kartogrāfijas eksperts -
a) Profesionālā vai augstākā izglītība kartogrāfijā, ģeogrāfijā, zemes ierīcībā, ģeodēzijā vai citā radniecīgā specialitātē;
b) zināšanas par ģeotelpisko datu apstrādes datorprogrammām , pieredze darbā ar speciālām ģeotelpisko datu apstrādes datorprogrammām (ESRI ArcGIS, QGIS) tiks uzskatīta par priekšrocību.);
c) veicis kamerālo dešifrēšanu liela mēroga  (1:2000  -  1:10  000)
ģeotelpisko datu, topogrāfisko karšu vai plānu sagatavošanā, veicis mēroga 1:25 000 karšu datu sakārtošanas un
noformēšanas darbus
	
	Lai kvalitatīvi un mūsdienu prasībām atbilstoši izstrādātu šāda līmeņa un mēroga darbu, nepieciešams nodrošināt darbu ĢIS/QGIS vidē, īpaši tehniskās specifikācijas prasību izpildei attiecībā uz
1.4. “Potenciālās AES ģeogrāfiskās atrašanās vietas un fiziskās aizsardzības izvērtējums”, 1.5. “Elektrotīklu attīstības izvērtējums” un 1.7. “Apkārtējās vides aizsardzības un potenciālo ietekmju izvērtējums” punktiem.
	Šāda speciālista prasība netiks noteikta kā obligāta, bet Pretendents šādu speciālistu var izmantot līguma izpildei.







Priekšlikumi par papildinājumiem “Tehniskajā specifikācijā”
(Priekšlikumi norādīti zilā krāsā)
Priekšlikums papildinājumiem:
Papildināms darba uzdevuma mērķu un uzdevumu sadaļā (jauns mērķis/uzdevums 1.2.): Nodrošināt pēc iespējas plašāku Latvijas speciālistu iesaisti uzdevumu izpildē un analītiskajā darbā, lai mērķtiecīgi attīstītu un nostiprinātu nacionālo kompetenci turpmāko ar kodolenerģiju saistīto uzdevumu īstenošanai Latvijā, kā arī veicinātu starpdisciplināru kompetenču veidošanos kodolenerģijas un saistīto tehnoloģiju jomā.
Komisijas vērtējums:

1.2. Kodoldrošības un radiācijas drošības izvērtējums
Apraksts: analizēt esošo institucionālo kapacitāti (Valsts vides dienesta (turpmāk – VVD) Radiācijas drošības centrs (turpmāk – RDC)), licencēšanas procedūras, neatkarības nodrošinājumu.
Ieteicamās metodes: dokumentu analīze, salīdzinājums ar IAEA GSR Part 1. Ieteicamie avoti: VVD dokumenti, IAEA misiju ziņojumi.
Rezultāts: izvērtējums ar ieteikumiem VVD RDC kapacitātes stiprināšanai vai institucionālā ietvara (uzraudzības un regulēšanas jomās) pilnveidošanai.

	Priekšlikums papildinājumiem: Darba uzdevumā pašlaik nav iekļauta sadaļa par mazo modulāro reaktoru (SMR) licencēšanu un atomelektrostacijas (AES) būvniecības uzraudzības ietvaru Latvijā. Līdz ar to ir nepieciešams darba uzdevumu papildināt ar atsevišķu punktu, kas paredz SMR licencēšanas procesa, kompetenču sadalījuma un institucionālās kapacitātes prasību analīzi, kā arī AES būvniecības uzraudzības un drošības kontroles mehānismu izstrādes priekšlikumus Latvijas apstākļiem.

	Komisijas vērtējums:
Būvniecības ietvaru paredzēts vērtēt kā vienu no kodolenerģijas ieviešanas jomām spēkā esošā normatīvā regulējuma ietvara izvērtējuma ietvaros. Attiecībā uz licencēšanu, 1.2. sadaļas rezultāts papildināts prasību par licencēšanas procesa scenāriju priekšlikumu.



1.3. Kodolenerģijas ražošanas tehnoloģiju izvērtējums
Apraksts: izvērtēt potenciālās SMR tehnoloģijas kodolenerģijas ražošanai Latvijā, ietverot informāciju par reaktora tipu (atbilstoši dzesēšanas un neitronu moderēšanas principam), piegādātājiem, jaudas apjomu, izmantoto kurināmo, nesenāko būvniecības pieredzi, lokalizācijas potenciālu un citām būtiskām īpašībām.
Ieteicamās metodes: tehnoloģisko aspektu salīdzinājums.
Ieteicamie avoti: World Nuclear association, Nuclear Energy Institute.
Rezultāts: izvērtējums par katras SMR tehnoloģijas priekšrocību un trūkumu aspektiem attiecībā uz to piemērotību Latvijas situācijai.
	Priekšlikums papildinājumiem: Ņemot vērā, ka mazo modulāro reaktoru (SMR) tehnoloģijas šobrīd strauji attīstās, nav samērīgi prasīt pilnībā gatavu un izsmeļošu tehnoloģiju salīdzinājumu. Atbilstošāk būtu paredzēt prasību identificēt SMR attīstības nākotnes perspektīvas, kā arī noteikt orientējošu laika ietvaru un kritērijus, kad Latvijai būtu lietderīgi pieņemt lēmumu par konkrētas tehnoloģijas izvēli, ņemot vērā, ka līdz tam brīdim tehnoloģijas būs būtiski attīstījušās, būs pieejama plašāka ekspluatācijas pieredze un būs skaidrāki potenciāli veiksmīgākie dizaini.

	Komisijas vērtējums:
Tehnoloģijas briedums un paredzamais attīstības laika rāmis ir viena no vērtējamām komponentēm, kas ietekmē piemērotākās SMR tehnoloģijas izvēli Latvijas apstākļiem. Līdz ar to darba uzdevums netiek mainīts.



1.4. Potenciālās AES ģeogrāfiskas atrašanās vietas un fiziskās aizsardzības izvērtējums Apraksts: izvērtēt potenciālās AES ģeogrāfiskās atrašanās vietu un noteikt fiziskās aizsardzības prasības AES vietai, tajā skaitā piekļuves kontroles sistēmas un kiberdrošības aspektus. Ņemot vērā, ka AES ģenerē gan elektroenerģiju, gan siltumenerģiju, izvērtējot iespējamo ģeogrāfiskās atrašanās vietu, nepieciešams analizēt arī iespējamos siltumenerģijas patēriņa centrus.
Ieteicamās metodes: risku analīze, starptautisko standartu un labākās prakses salīdzinājums.
Ieteicamie avoti: IAEA NSS sērija6, Nacionālais kiberdrošības likums.
Rezultāts: priekšlikumi potenciālās AES	ģeogrāfiskajai atrašanās vietai un fiziskās aizsardzības sistēmas izveidei.

	Priekšlikums papildinājumiem: Ņemot vērā, ka potenciālās būvniecības vietas izvēli būtiski nosaka izvēlētās tehnoloģijas tehniskās un drošības prasības, vietas izvērtēšanas un tehnoloģijas izvēles jautājumi ir savstarpēji cieši jāsasaista un jāskata vienotā ietvarā. Attiecīgi iepirkuma uzdevumā obligāti jāparedz, ka vietas izvēles kritēriji un secinājumi tiek izstrādāti sasaistē ar konkrētu tehnoloģisko risinājumu scenārijiem, nodrošinot, ka vietas priekšizpēte nav atrauta no tehnoloģijas izvēles procesa.
	Komisijas vērtējums:

Potenciālās būvniecības vietas izvēle ir skatāma kontekstā ar pārējo ietekmējošo faktoru analīzes rezultātiem, tajā skaitā arī kodolenerģijas ražošanas tehnoloģiju, elektrotīklu pieejamības un attīstības, kā arī potenciālo vides ietekmju izvērtējuma rezultātiem. Savstarpēji sasaistīta analīze ir iekļauta kā pakalpojuma 3. nodevums.



1.10. Kodolenerģijas ieviešanas iespēju Latvijā izmaksu un ieguvumu analīze (CBA)
Apraksts: izvērtēt, vai AES projekta ieviešana sniedz pozitīvu neto ieguvumu sabiedrībai, salīdzinot visus izmaksu un ieguvumu aspektus visā projekta dzīves ciklā (parasti 60–100 gadi).
Ieteicamās metodes:
1. diskontētās naudas plūsmas analīze (DCF);
1. jutīguma analīze (ietekmes novērtējums, mainot galvenos pieņēmumus (piemēram, elektroenerģijas cena, kapitāla izmaksas));
1. scenāriju analīze (optimistiska, konservatīva un bāzes scenārija salīdzinājums);
1. reālo iespēju analīze (elastības novērtējums (piemēram, iespēja paplašināt vai pārtraukt
projektu)). Ieteicamie avoti:
Starptautiskie:
IAEA: Economic Appraisal of SMRs;
OECD/NEA8: Projected Costs of Generating Electricity; World Nuclear Association: Nuclear Economics.
Nacionālie:
AST, Ekonomikas ministrija, Ministrija: elektroenerģijas pieprasījuma dati; Centrālā statistikas pārvalde: makroekonomiskie rādītāji;
Latvijas Banka: diskonta likmes, inflācija. Rezultāts:
· neto pašreizējā vērtība (NPV) – vai projekts ir finansiāli izdevīgs;
· iekšējā atdeves likme (IRR) – salīdzinājumam ar kapitāla izmaksām;
· atmaksāšanās periods – cik ilgā laikā investīcijas atmaksājas;
· sabiedriskais ieguvums – CO₂ emisiju samazinājums, enerģētiskā neatkarība, nodarbinātība;
· riski un nenoteiktība – galveno riska faktoru identificēšana;
· iespējamie finansēšanas modeļi.

	Priekšlikums papildinājumiem: CBA analīzes darba uzdevumu nepieciešams papildināt ar prasību, ka, balstoties uz sagatavoto ĢIS/QGIS modeli, tiek izstrādātas AES izveides alternatīvas un veikts to salīdzinājums ar inerces scenāriju, kurā AES netiek ieviests. Alternatīvu salīdzinājumā jāietver būtiskākie telpiskie un infrastruktūras aspekti (t. sk. pieslēgumu koridori un to ierobežojumi), kā arī galvenās izmaksu, ieguvumu un ietekmju pozīcijas, kas nepieciešamas kvalitatīvai izmaksu–ieguvumu (CBA) analīzei.

	Komisijas vērtējums:

ĢIS modeļa sagatavošana nav obligāta pakalpojuma īstenošanas prasība, prasība par atsevišķu scenāriju izvērtējumu (optimistiska, konservatīva un bāzes)  jau ir iekļauts tehniskajā specifikācijā.


Un
	Nepieciešams darba uzdevumu papildināt ar jaunu 1.11. punktu, lai nodrošinātu 1.4. “Potenciālās AES ģeogrāfiskās atrašanās vietas un fiziskās aizsardzības izvērtējums”, 1.5. “Elektrotīklu attīstības izvērtējums” un 1.7. “Apkārtējās vides aizsardzības un potenciālo ietekmju izvērtējums” kvalitatīvu un korektu izpildi:
Jauns darba uzdevuma punkts (ĢIS/QGIS modelis):
Izpildītājs QGIS vidē sagatavo vienotu ģeotelpisko (ĢIS) modeli, integrējot pieejamos kartogrāfiskos slāņus, kas kalpo par pamatu Latvijas iespēju agrīnas stadijas izvērtējumam. Modelim jānodrošina potenciālo pieslēgumu koridoru un to alternatīvu identificēšana, koridoru aprobežojumu un ierobežojumu analīze, kā arī AES un saistītās infrastruktūras izvietojuma izvērtējums attiecībā pret apdzīvotām vietām, stratēģiskās nozīmes objektiem un citiem būtiskiem telpiskiem faktoriem. Modelis un tā pieņēmumi dokumentējami, un tā rezultāti izmantojami 1.4., 1.5. un 1.7. punktu secinājumu pamatā
	Komisijas vērtējums:

Jau šobrīd darba uzdevums paredz iespēju, ka Pretendents var izmantot ĢIS programmatūru darba izpildei. Atsevišķu uzdevumu ĢIS modelim neparedzam, bet Pretendents var savā piedāvājumā tādu piedāvāt sasaistē ar uzdevumiem, kur tiek pielietotas ĢIS metodes vai programmatūra.



	Priekšlikums (jauns darba uzdevuma punkts 1.12.):
Veikt kodolreaktora licencēšanas un AES būvniecības uzraudzības ietvara izvērtējumu Latvijā, ietverot
(i) licencēšanas procedūrai nepieciešamo institucionālo kapacitāti, cilvēkresursus un finanšu resursus atkarībā no izvēlētā licencēšanas modeļa, un (ii) AES būvniecības uzraudzībai nepieciešamo resursu, procedūru un kvalitātes nodrošināšanas mehānismu izvērtējumu.

Licencēšanas modeļu analīzē jāizskata un jāsalīdzina vismaz šādas pieejas:
1. ārvalstī izsniegtas licences/sertifikācijas atzīšana vai izmantošana kā pamats (ar adaptāciju nacionālajām prasībām),
1. “hibrīda” pieeja (daļēja ārvalstu novērtējumu izmantošana + nacionālais izvērtējums kritiskajās jomās),
1. pilna nacionālā licencēšana,
1. licencēšana, kas primāri fokusēta uz konkrētu objektu un vietu (site-specific licencēšana konkrētam dizainam un būvniecības projektam).

Būvniecības uzraudzības sadaļā jādefinē prasības un procesi, kas nodrošina kvalitatīvu reaktora būvniecības uzraudzību (t. sk. atbilstības kontrole, inspekciju režīms, piegāžu ķēdes un kvalitātes vadības uzraudzība, neatbilstību pārvaldība), kā arī jāsniedz rekomendācijas par atbildīgo institūciju lomu sadalījumu un nepieciešamajiem kompetenču profiliem.


	Komisijas vērtējums:

Attiecībā uz licencēšanu, 1.2. sadaļas rezultāts papildināts prasību par licencēšanas procesa scenāriju priekšlikumu.

Būvniecības ietvaru paredzēts vērtēt kā vienu no kodolenerģijas ieviešanas jomām spēkā esošā normatīvā regulējuma ietvara izvērtējuma ietvaros. 

